**TIRGUS IZPĒTES NOTEIKUMI**

*Taktilo kartiņu dizaina izstrādei un izgatavošanai*

Rīgā, 2021. gada 8. jūlijā

1. **TIRGUS IZPĒTES VEICĒJS**

|  |  |
| --- | --- |
| Pasūtītājs | Kurzemes plānošanas reģions |
| Juridiskā adrese | Avotu iela 12, Saldus, Saldus novads, LV-3801 |
| Reģistrācijas Nr. | 90002183562 |
| Kontakti | Birojs: Valguma iela 4a, Rīga, LV-1048 |
| Kontaktpersona | Alise Lūse, tālr. 26567874,  e-pasts: alise.luse@kurzemesregions.lv |

1. **PAKALPOJUMS**
   1. Iepirkuma priekšmets ir taktilo kartiņu dizaina izstrāde un izgatavošana saskaņā ar tehnisko specifikāciju projekta Nr.CB786 īstenošanas laikā (turpmāk – Iepirkuma priekšmets).
   2. Iepirkuma priekšmeta CPV kods: 22312000-0 Attēli.
   3. Iepirkuma priekšmets ir aprakstīts tirgus izpētes noteikumu (turpmāk – noteikumi) 1.pielikumā „Tehniskā specifikācija”.
   4. Iepirkuma priekšmets tiek finansēts no INTERREG Centrālās Baltijas jūras reģiona programmas 2014.-2020. gadam līdzfinansētā projekta Nr. CB786 “Dabas pieejamība visiem” (,,NatAc’’).
   5. Pakalpojuma sniegšanas termiņš: atbilstoši noteikumu 1. pielikumā norādītajam.
2. **PIEDĀVĀJUMA IZVĒLES KRITĒRIJS**

Piedāvājuma izvēles kritērijs ir **saimnieciski visizdevīgākais piedāvājums**.

1. **PIEDĀVĀJUMA IESNIEGŠANAS NOTEIKUMI**

Piedāvājums iesniedzams līdz **2021. gada 15. jūlija pulksten 17.00,** nosūtot aizpildītu pieteikuma formu (2. pielikums) un papilddokumentus uz e-pastu: [alise.luse@kurzemesregions.lv](mailto:alise.luse@kurzemesregions.lv).

**5. PIEDĀVĀJUMA IZVĒRTĒŠANA, LĒMUMA PIEŅEMŠANA UN IEPIRKUMA LĪGUMA SLĒGŠANA**

**5.1. Piedāvājuma izvērtēšanas pamatnoteikumi**

* + 1. Pēc piedāvājumu iesniegšanas termiņa beigām notiks piedāvājumu izskatīšana un izvērtēšana.
    2. Tirgus izpētes veicējam, pēc piedāvājumu saņemšanas, ir tiesības veikt sarunas ar pretendentiem par piedāvājumu precizēšanu un/vai uzlabošanu un iepirkuma līguma noteikumiem.
    3. Tirgus izpētes veicējam jebkurā brīdī līdz galīgā lēmuma pieņemšanai par tirgus izpētes rezultātiem ir tiesības uzaicināt citus pretendentus iesniegt piedāvājumus, kā arī uzaicināt viņus uz sarunām.
    4. Tirgus izpētes veicējam ir tiesības sarunas veikt tikai ar tiem pretendentiem, kuru iesniegtie piedāvājumi ir potenciāli visizdevīgākie. Tirgus izpētes veicējs ir tiesīgs uzsākt sarunas arī ar pretendentu, ar kuru iepriekš sarunas netika veiktas.
    5. Tirgus izpētes veicējs lūdz pretendentus, ar kuriem notikušas sarunas, apstiprināt savu gala piedāvājumu, ja uzskata, ka ir iegūts tā vajadzībām atbilstošs piedāvājums.
    6. **No iesniegtajiem piedāvājumiem tiks izvēlēts saimnieciski visizdevīgākais piedāvājums. Tirgus izpētes veicējs izvēlas 1. pielikumā aprakstītajam darba uzdevumam atbilstošāko piedāvājumu ar zemāko cenu. Tirgus izpētes veicējs atbilstības ietvaros izvērtēs taktilo kartiņu papildinātību ar elementiem, kas sniegs iespēju apskatīt, uztvert un saprast objektu cilvēkiem ar redzes traucējumiem.**
    7. Tirgus izpētes veicējam ir tiesības pārtraukt tirgus izpēti, ja piedāvātā cena pārsniedz tirgus izpētes veicēja budžeta iespējas vai ja nav iespējams saņemt Tirgus izpētes veicējam vajadzībām atbilstošu piedāvājumu.
    8. Ja pretendents, kurš ir iesniedzis noteikumu prasībām atbilstošu piedāvājumu, ir atzīts par uzvarētāju tirgus izpētē, nenoslēdz iepirkuma līgumu, Tirgus izpētes veicējam ir tiesības izvēlēties nākamo piedāvājumu ar zemāko cenu.

**5.2. Tirgus izpētes rezultātu paziņošana**

Tirgus izpētes veicējs informē visus pretendentus par tirgus izpētes rezultātiem.

**5.3. Iepirkuma līguma slēgšana**

Pasūtītājs slēdz iepirkuma līgumu ar pretendentu, pamatojoties uz Tehnisko specifikāciju, pretendenta iesniegto piedāvājumu, saskaņā ar šādiem noteikumiem, ja Tirgus izpētes veicējs un pretendents sarunās nav vienojušies par citiem noteikumiem:

* + 1. Piedāvātā pakalpojuma cena bez pievienotās vērtības nodokļa ir nemainīga visā iepirkuma līguma darbības laikā;
    2. Pasūtītājs norēķinās ar izpildītāju 15 dienu laikā no rēķina izrakstīšanas un pieņemšanas – nodošanas akta parakstīšanas dienas;
    3. Pasūtītājam ir tiesības samazināt izpildītājam veicamo maksājumu par pakalpojuma sniegšanu, ja pakalpojums nav bijis nodrošināts atbilstoši Tehniskajai specifikācijai. Pieņemšanas un nodošanas aktā tiek fiksētas atkāpes no Tehniskajā specifikācijā noteiktajām prasībām. Izmaksas tiek aprēķinātas, veicot attiecīgo pakalpojumu sniedzēju cenu aptauju, vai pieaicina nozares lietpratēju, kas var noteikt izmaksu apmēru. Izpildītājs var izteikt iebildumus pret izmaksu apmēru, bet, ja Puses nevar vienoties pasūtītāju noteiktā termiņā par izmaksu apmēru, pasūtītājiem ir tiesības nepieņemt attiecīgos pakalpojumus un neveikt to apmaksu.
    4. Iepirkuma līguma slēgšanas laiks tiks noteikts, pretendentam un Tirgus izpētes veicējam vienojoties.

1. pielikums

**TEHNISKĀ SPECIFIKĀCIJA**

**PROJEKTA APRAKSTS**

Taktilo kartiņu dizaina izstrāde un izgatavošana nepieciešama projekta Nr. CB786 “Dabas pieejamība visiem” (,,NatAc’’) ietvaros iespēju paplašināšanai cilvēkiem ar redzes traucējumiem attiecībā uz vides pieejamību dabas takās (detalizēta informācija par projektu pieejama saitē: <https://www.kurzemesregions.lv/projekti/turisms/natac/>).

Detalizēts pakalpojuma apraksts iekļauts darba uzdevumā.

**DARBA UZDEVUMS**

1. Septiņu A5 formāta taktilo kartiņu dizaina izstrāde un izgatavošana (pilnkrāsu, abpusējas) saskaņā ar 1.paraugu, t.sk.:
2. ietverot īsu tekstu Braila rakstā (max 2-3 teikumi);
3. galvenos objektus (gaigala, lielais dumpis, naktssikspārnis, mazā (vienraga) briežvabole, zilā vizbulīte, Skrundas pilskalns, Kazdangas Pīlādžu alejas skulptūra “Krustu krusti”) atveidojot ar viens līdz trīs dažādiem biezumiem (2.paraugs);
4. trijām no kartiņām paredzot īsu (līdz 10 sekundēm) dzīvnieku balss audio atskaņojumu caur QR kodu – gaigalai, lielajam dumpim un naktssikspārnim.
5. Taktilajām kartiņām jāpilda sava taktilā funkcija un jābūt lietojamām cilvēkiem ar redzes traucējumiem.
6. Kartiņās iekļaujamās piktogrammas nodrošina Tirgus izpētes veicējs.
7. Kartiņās iekļaujamo tekstuālo informāciju nodrošina Tirgus izpētes veicējs.
8. Kartiņās iekļaujamo objektu foto nodrošina Izpildītājs.
9. Kartiņās iekļaujamo dzīvnieku balss audio ierakstu (gaigala, lielais dumpis, naktssiskspārnis) nodrošina Izpildītājs.
10. QR kodus izveido un nodrošina Tirgus izpētes veicējs (t.sk. dzīvnieku balss ierakstu izvietošanu serverī un mājaslapā).
11. Izstrādātājs pēc saviem ieskatiem var piedāvāt taktilo kartiņu izgatavošanā izmantojamos materiālus, paredzot A5 kartiņas materiāla biezumu ne mazāk kā 300 g/m2.
12. Pirms izgatavošanas Izpildītājam jāiesniedz detalizētas taktilo kartiņu skices un jāsaskaņo ar Tirgus izpētes veicēju.
13. Taktilo kartiņu piegāde ir iekļauta darba uzdevumā. Piegādes vietas: Valguma iela 2a, Rīga.
14. Pakalpojums izpildāms 20 darba dienu laikā pēc līguma noslēgšanas.

**Paraugi**

1.paraugs



2.paraugs



1. pielikums

**PIETEIKUMS**

*Taktilo kartiņu dizaina izstrādei un izgatavošanai*

Pretendents: [[1]](#footnote-1)

|  |  |
| --- | --- |
| Nosaukums/Vārds, uzvārds[[2]](#footnote-2): |  |
| Reģistrācijas numurs/ personas kods[[3]](#footnote-3): |  |
| Juridiskā adrese/ deklarētā dzīvesvietas adrese[[4]](#footnote-4): |  |
| Telefona numurs: |  |
| E-pasts[[5]](#footnote-5): |  |

|  |  |
| --- | --- |
| Kontaktpersona : |  |
| Telefona numurs: |  |

Pretendents apliecina, ka nav tādu apstākļu, kuri liegtu iesniegt piedāvājumu un pildīt Tehniskajā specifikācijā norādītās prasības.

Pretendents apņemas sniegt pakalpojumus saskaņā ar Tehnisko specifikāciju.

Iesniedzot pieteikumu, pretendents piekrīt, ka Tirgus izpētes veicējs komunikācijai ar pretendentu izmantos šajā pieteikumā norādīto elektroniskā pasta adresi un telefona numuru.

Pretendents apliecina, ka tam ir nepieciešamie speciālisti un resursi, lai kvalitatīvi veiktu darba uzdevumu.

**Pretendenta piedāvātā risinājuma apraksts** (norādot izmantojamos materiālus, to priekšrocības, ražotāju, izmērus u.c.):

|  |
| --- |
|  |

**Cena:**

|  |  |  |  |
| --- | --- | --- | --- |
| **Pozīcija** | **Daudzums** | **Cena bez PVN, EUR** | **Cena ar PVN, EUR** |
| Taktilo kartiņu dizaina izstrāde, izgatavošana un piegāde (kartiņas bez audio) | 4 x 50 gab. |  |  |
| 4 x 100 gab. |  |  |
| 4 x 500 gab. |  |  |
| 4 x 1000 gab. |  |  |
| Taktilo kartiņu dizaina izstrāde, izgatavošana un piegāde (kartiņas ar dzīvnieka balss audio – gaigala, lielais dumpis, naktssikspārnis) | 3 x 50 gab. |  |  |
| 3 x 100 gab. |  |  |
| 3 x 500 gab. |  |  |
| 3 x 1000 gab. |  |  |

**Pretendenta pārstāvis:**

|  |  |
| --- | --- |
| Vārds, Uzvārds |  |
| Ieņemamais amats |  |
| Vieta, datums |  |

1. Personu apvienība prasīto informāciju (nosaukumu, reģistrācijas Nr. utt.) aizpilda par katru personu apvienības dalībnieku, kopējot un aizpildot norādīto tabulu. [↑](#footnote-ref-1)
2. Ja pretendents ir fiziska persona vai pašnodarbināta persona [↑](#footnote-ref-2)
3. Ja pretendents ir fiziska persona. Ja pretendents ir pašnodarbināta persona, norāda pašnodarbinātas personas reģistrācijas numuru. [↑](#footnote-ref-3)
4. Ja pretendents ir fiziska persona vai pašnodarbināta persona [↑](#footnote-ref-4)
5. E-pasts saziņai ar Tirgus izpētes veicēju. [↑](#footnote-ref-5)